钦定古今图书集成/理学汇编/文学典/第093卷 > 郭濬
## 钦定古今图书集成/理学汇编/文学典/第093卷 > 郭濬

按《浙江通志》：“濬，宁海人。少颖悟，为宋太史方逊志所
器重。洪武初，取入太学，尝应诏上言时政，忤旨，敕下
国子监读书三十年。太学生数千人见其文，咸惊叹
谓不可及。濬亦气高自负，求者操纸立与，无不意满。
同学者忌其名，谮诸祭酒，诬奏杀之。既而太祖览其
文，恨之曰：‘把我好秀才坏了’。遂追戮祭酒，士论快之。”